TECHNINĖ SPECIFIKACIJA
1. UAB „Kretingos vandenys“ (toliau – Perkantysis subjektas arba PS) finansinės nuomos (lizingo) būdu ketina įsigyti N1 kategorijos transporto priemones - lengvuosius automobilius, skirtus klientų aptarnavimui jų objektuose, t.y. vandens apskaitos prietaisų patikrai ir keitimui (toliau - Prekės).
2. BVPŽ kodas - 34110000-1, keleiviniai automobiliai, papildomas BVPŽ kodas - 66114000-2, finansinio lizingo paslaugos.
3. Perkamų Prekių kiekis – 4 vnt.
4. Prekių pristatymo, perdavimo vieta – Švyturio g. 2A, Padvarių k. LT-97179 Kretingos raj. sav. Tiekėjas privalės Prekes pristatyti Pirkėjui ne kelių eismo piko valandomis I-IV 09:00 – 15:00 val., V 09:00 – 12:30 val. bei trumpiausiais galimais maršrutais. Už Prekių priėmimą atsakingas Pirkėjo atstovas, priimdamas Prekes, fiziškai įsitikins, ar Tiekėjas Prekes pristatė ne kelių eismo piko valandomis. Pirkėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų, pavyzdžiui transporto priemonės maršruto plano arba kitų objektyvių įrodymų.
5. Prekės turi būti naujos, neeksploatuotos, be defektų ar pažeidimų bei visiškai atitikti Techninėje specifikacijoje nurodytus reikalavimus.
6. Tiekėjas garantuoja už Prekių kokybę. Prekių kokybė privalo atitikti Techninėje specifikacijoje, bei Prekių kokybę nustatančių dokumentų reikalavimus.
7. Pateikdamas Prekes, Tiekėjas garantuoja, kad Prekių pristatymo metu nėra jokių paslėptų trūkumų. Prekės transportavimo metu turi būti apsaugotos, kad jas transportuojant ir kraunant nebūtų pažeistos.
8. Finansinės nuomos (lizingo) sąlygos: terminas – 60 mėn., palūkanos susideda iš 6 mėn. Euribor ir nekintamos banko maržos procentais visą lizingo laikotarpį, mokėjimai – anuiteto būdu, likutinė vertė sutarties galiojimo pabaigoje – 0 Eur.
9. Mokėjimai atliekami po Prekių perdavimo – priėmimo akto pasirašymo, kas mėnesį pagal nustatytą mokėjimo grafiką. Sutarties Šalys laiko, kad mėnuo turi 30 (trisdešimt) dienų ir metai 360 (tris šimtus šešiasdešimt) dienų. Jeigu mokėjimo terminas sutampa su nedarbo (savaitgalio ar teisės aktais numatytos valstybinės šventės) diena, tai pagal sutartį mokėjimo terminas yra po jos einanti darbo diena.
10. Pradinė įmoka - 10 proc. nuo Prekių vertės (kainos), Eur be PVM. Mokėjimų grafike nurodyti Prekių kainą su PVM, paliekant tokį patį perkančiojo subjekto pradinį įnašą - 10 proc. nuo Prekių vertės be PVM ir numatyti papildomus dengimus PVM sumai su 2-a ir 3-ia įmoka lygiomis dalimis.
11. PS neturi patirti jokių su lizingu susijusių papildomų išlaidų dėl palūkanų mokėjimo, sutarties sudarymo, keitimo ar kitų administravimo mokesčių.
12. PS gali išpirkti Prekes (lizingo objektą) lizingo terminui nepasibaigus ir už tai nemoka baudų, kompensacijų ar mokesčių už priešlaikinį lizingo mokėjimų padengimą ir visų Prekių anksčiau numatyto termino išpirkimo.
13. Nuosavybės teisė į Prekes PS pereina pasibaigus finansinio lizingo (nuomos) laikotarpiui ir nuo visų Prekių kainos sumokėjimo momento. Po paskutinio mokėjimo Prekės perregistruojamas PS vardu ne vėliau kaip per 5 (penkias) darbo dienas.
14. Tiekėjas turi užpildyti žemiau pateiktas lenteles ir kartu su pasiūlymu pateikti juose nurodytus dokumentus, patvirtinančius siūlomų Prekių atitikimą nurodytiems reikalavimams:

	Eil. Nr.
	Parametrai
	Reikalavimai
	Pildo tiekėjas
Tiekėjo pasiūlymas
(nepakanka nurodyti vien „atitinka / neatitinka“, būtina nurodyti tikslias siūlomas reikšmes ar teikiamus dokumentus)

	1. Bendri reikalavimai automobiliui:

	1.1
	Kategorija, pagaminimo metai
	N1, naujas, pagamintas ne vėliau nei 2026 metais
	nurodyti siūlomos Prekės markę, modelį, pagaminimo metus ar pirmos registracijos datą
tiekėjas kartu su pasiūlymu turi pateikti COC sertifikatą arba gamintojo pažymą, kur aiškiai nurodyta pagaminimo metai

	1.2
	Automobilių skaičius
	4 vnt.
	nepildoma

	1.3
	Vairo padėtis
	Kairėje pusėje
	nepildoma

	1.4
	Rida, km
	ne daugiau kaip 100 km
	nurodyti

	1.5
	Automobilio atitikimas techniniams reikalavimams dėl transporto priemonės tipo
	turi atitikti techninius reikalavimus, patvirtintus Valstybinės kelių transporto inspekcijos prie Susisiekimo ministerijos įsakymu „Dėl techninių reikalavimų nacionaliniam transporto priemonių tipui patvirtinti“
	nurodyti

	1.6
	Registracija Pirkėjo vardu
	privaloma
	nepildoma

	1.7
	Spalva
	visi automobiliai vienodos spalvos
	nurodyti siūlomą spalvą

	1.8
	Durų skaičius
	ne mažiau kaip 3
	nurodyti

	1.9
	Sėdimų vietų skaičius
	ne mažiau kaip 4
	nurodyti

	2. Variklis, baterija:

	2.1
	Galia, kW
	ne mažiau nei 100
	nurodyti

	2.2
	Kuro rūšis
	Elektra
	nepildoma

	2.3
	Įkrovimo kabeliai ir įranga
	kartu su kiekvienu automobiliu turi būti pateiktas bent vienas kintamosios srovės (AC) įkrovimo kabelis, tinkamas naudoti Lietuvos Respublikoje esančiose įkrovimo stotelėse (Type 2 jungtis)
	nurodyti

	2.4
	Greitas įkrovimas
	Turi būti galimybė įkrauti bateriją nuolatinės srovės (DC) greitojo įkrovimo stotelėje per CCS2 jungtį.
Greitojo įkrovimo galia turi būti ne mažesnė kaip 50 kW
	nurodyti

	2.5
	Vidutinės energijos sąnaudos, kWh/100 km
	ne daugiau kaip 20 kWh / 100 km
	nurodyti

	2.6
	Baterijos talpa, kWh
	≥ 50 kWh
	nurodyti

	2.7
	Perkamai Prekei taikomi aplinkosauginiai reikalavimai pagal LR aplinkos ministro 2011-06-28 įsakymu Nr. D1-508 patvirtintą „Aplinkos apsaugos kriterijų taikymą, vykdant žaliuosius pirkimus, tvarkos aprašo“ 4.1 p., 2 priedo X skyriaus M IR N kategorijų kelių transporto priemonės 10 p.
	perkama netarši N1 kategorijos transporto priemonė, kurios išmetamo anglies dioksido (CO2) kiekis yra lygus 0 g/km
	nurodyti išmetamo anglies dioksido (CO2) kiekį bei pateikti COC sertifikatą, tipo patvirtinimo dokumentą, gamintojo techninę dokumentaciją arba lygiaverčius dokumentus, pagrindžiančius atitiktį

	2.8
	Išmetamų teršalų kiekis
	perkama netarši N1 kategorijos transporto priemonė, kurios išmetamo NOx, NMHC ir kietųjų dalelių kiekis turi būti 0 g/km.
	nurodyti NOx, NMHC ir kietųjų dalelių reikšmes bei pateikti COC sertifikatą, tipo patvirtinimo dokumentą, gamintojo techninę dokumentaciją arba lygiaverčius dokumentus, pagrindžiančius atitiktį

	3. Vairo mechanizmas:

	3.1
	Vairo stiprintuvas
	Turi būti elektrinis arba elektromechaninis vairo stiprintuvas
	nurodyti

	4. Kėbulas ir jo dydis:

	4.1
	Bendras ilgis, cm
	nuo 450 cm iki mažiau kaip 480 cm
	nurodyti

	5. Padangos ir ratai:

	5.1
	Padangos
	naujos
	nepildoma

	5.2
	Atsarginis ratas su rato pakeitimo įrankiais
	Turi būti normalaus dydžio atsarginis ratas (analogiškas automobilio ratams), raktas rato nuėmimui ir kėliklis, arba remonto komplektas (klijai + kompresorius)
	nepildoma

	6. Įranga ir priedai:

	6.1
	Veidrodžiai
	Pagrindiniai (šoniniai) galinio vaizdo – šildomi
	nepildoma

	6.2
	Salono grindų kilimėliai
	Medžiaginiai ir guminiai
	nurodyti

	6.3
	Salono šildymas ir vėdinimas
	Oro kondicionierius arba klimato kontrolės sistema
	nurodyti

	6.4
	Laisvų rankų įranga
	Turi būti
	nepildoma

	7. Kita:

	7.1
	Sutartinių įsipareigojimų įvykdymo terminai (Prekių pristatymas, perdavimas)
	ne ilgesnis nei 5 mėnesiai nuo sutarties įsigaliojimo dienos
	nurodyti siūlomą terminą pasiūlymo formoje, konkurso sąlygų 1 priede (naudojama ekonominio vertinimo skaičiavimuose, žiūr. konkurso sąlygų 6 priedą)

	7.2
	Garantiniai įsipareigojimai Prekėms
	ne mažiau nei 8 metai arba160 000 km ridos
	įrašyti .............mėn. arba .............. km ridos

	7.3
	Garantiniai įsipareigojimai kiauryminei korozijai
	ne mažiau nei 12 metų
	nurodyti

	7.4
	Techninė priežiūra
	[bookmark: _Hlk161152104]Privalo būti užtikrinta Prekių gamintojo numatyta techninė priežiūra pardavėjo ar jo atstovo nurodytose automobilių techninės priežiūros dirbtuvėse, kurios yra ne toliau nei 40 km nuo Švyturio g. 2A, Padvarių k. LT-97179 Kretingos raj. sav.
	nurodyti adresą, atsakingus asmenis, jų kontaktinius duomenis

	7.5
	Pakaitinis automobilis
	Garantinio laikotarpio metu remonto, techninio aptarnavimo metu, jei remontas ar techninis aptarnavimas užtrunka ilgiau nei 2 darbo dienas, turi būti suteikiamas pakaitinis automobilis nedelsiant, tačiau ne vėliau kaip per 3 darbo dienas nuo Prekių perdavimo remontui ar techniniam aptarnavimui
	nepildoma

	7.6
	Prekių perdavimo metu turi būti pateikta Prekių eksploatacijos aprašas (instrukcija), aptarnavimo aprašas (techninė priežiūra) lietuvių arba anglų kalbomis
	privaloma
	nepildoma


Pastabos: 1) Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“, tiekėjas gali pateikti lygiavertį sprendinį (kitų gamintojų lygiavertę produkciją ar įrangą ir pan.) nurodytajam. Lygiavertiškumo įrodymas yra tiekėjo pareiga. Jei siūlomas lygiavertis objektas ar standartas iki pasiūlymų pateikimo termino pabaigos kartu su pasiūlymu turi būti pateikti ir lygiavertiškumą įrodantys dokumentai;
2) Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“;
3) Techninėje specifikacijoje yra išdėstyti minimalūs reikalavimai perkamoms Prekėms, kiekvienas Tiekėjo siūlomų Prekių parametras turi atitikti minimalius reikalavimus arba juos viršyti;
4) Tiekėjas negali keisti techninės specifikacijos, t. y. tiekėjas negali keisti techninės specifikacijos teksto (papildyti, trinti ir pan.), papildyti lentelės naujais laukais ar ištrinti esamus, nebent techninėje specifikacijoje aiškiai nurodyta, kad tokie pakeitimai galimi;
5) Tiekėjas, nurodydamas siūlomos Prekės atitikimą, turi nurodyti konkrečias siūlomos Prekės specifikacijas, pvz.: jeigu reikalaujama, kad variklio galingumas būtų ne mažiau kaip 100 kW, tiekėjas negali pildydamas specifikacijos lentelę atkartoti reikalavimą ir nurodyti „ne mažiau nei 100“, o turi nurodyti konkrečią reikšmę, pvz. „100 kW“;
6) Prekių atitiktis techninėje specifikacijoje nustatytiems reikalavimams bus tikrinama Prekių pristatymo metu.

15. Aplinkosauginiai reikalavimai
15.1. Perkamai Prekei taikomi aplinkosauginiai reikalavimai pagal LR aplinkos ministro 2011-06-28 įsakymu Nr. D1-508 patvirtintą „Aplinkos apsaugos kriterijų taikymą, vykdant žaliuosius pirkimus, tvarkos aprašo“:
15.1.1. 4.1 p. (2 priedo X skyriaus M IR N kategorijų kelių transporto priemonės 10 p.) - perkama netarši N1 kategorijos transporto priemonė, kurios išmetamo anglies dioksido (CO2) kiekis yra lygus 0 g/km (žiūr. techninės specifikacijos 2.7 p.);
15.1.2. 4.1 p. (2 priedo XX skyriaus „Padangos“ 33 p. - padangos, kuriomis komplektuojamos Prekės, turi atitikti vieną iš dviejų aukščiausių degalų naudojimo efektyvumo klasių, faktiškai prieinamų Lietuvos Respublikos rinkoje konkretaus pirkimo metu pagal Reglamentą (ES) 2020/740. Atitiktis įrodoma pateikiant padangų energijos vartojimo efektyvumo etiketę, informacinį lapą arba EPREL duomenų bazės išrašą;
15.1.3. 4.4.4.4 p. - perkamos ilgo naudojimo Prekės, jų dalys, detalės ir komplektuojama įranga tinkama naudoti daug kartų, yra taisoma ir keičiama: visi Prekių planiniai, techniniai patikrinimai, priežiūra bei remonto darbai atliekami atsakingai, laiku, užtikrinant Prekių tinkamumą naudoti kuo ilgesnį laiką, susidėvėjusios dalys ir detalės keičiamos į ne prastesnės kokybės dalis ir detales, vadovaujantis gamintojo rekomendacijomis;
15.1.4. 4.4.4.5 p. - Prekių visos metalinės konstrukcijos ir dalys virtusios atliekomis, tinkamos priduoti į metalo supirktuvę perdirbimui;
15.1.5. 4.4.3 p. finansinės nuomos (lizingo) paslaugoms - perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

16. Tiekėjas kartu su pasiūlymu turi pateikti:
16.1. Siūlomų Prekių nuotraukas: iš priekio, galo, abiejų šonų.
16.2. Siūlomų Prekių technines charakteristikas patvirtinančius dokumentus:
16.2.1. Prekių gamintojo (arba jo įgalioto atstovo) techninę dokumentaciją (sertifikatai, techninės specifikacijos, katalogai, brošiūros ir kt.) (lietuvių arba anglų kalbomis, tačiau perkantysis subjektas pasilieka teisę prašyti dokumentų vertimo į lietuvių kalbą), kuri patvirtintų tiekėjo siūlomų Prekių atitikimą techninės specifikacijos reikalavimams, ir/ar 
16.2.2. Prekių gamintojo (arba jo įgalioto atstovo) deklaracijas (jei gamintojo techninėje dokumentacijoje neišsamiai atsispindi siūlomų Prekių atitikimas techninės specifikacijos reikalavimams),
16.2.3. ar kitus lygiaverčius dokumentus (pvz. trečiųjų asmenų (oficialių institucijų) dokumentus (informaciją) ir kt., įrodančius siūlomų Prekių atitikimą techniniams reikalavimams. Lygiaverčiu dokumentu nebus laikoma tiekėjo deklaracija, išskyrus atvejus, jei tiekėjas yra oficialus siūlomų Prekių gamintojo atstovas arba
16.2.4. atitinkamas nuorodas į internetinį tinklalapį ar viešai prieinamą informaciją internete.
Pastaba: Pridedamuose dokumentuose tiekėjas turi nurodyti, t. y. pastebimai pažymėti (spalvotai pažymėti ir / ar nurodyti rodyklėmis, ir / ar pabraukti ar kt.) konkrečias teikiamų dokumentų vietas, kur aprašomos reikalaujamų techninių charakteristikų reikšmės ar įrašyti, kurį techninių reikalavimų punktą jos atitinka.

17. Kartu su Prekių pristatymu turi būti perduoti:
17.1. Prekių (transporto priemonių) registracijos liudijimas;
17.2. vartotojo vadovą lietuvių kalba (1 egz.) popieriniame formate ir / ar nuorodą į elektroninį puslapį.

Rengė
Transporto ir ūkio skyriaus vadybininkas					Algirdas Leonavičius

